‘We Want Justice’, চাকরিহারাদের মিছিলে স্লোগান, দেখুন ভিডিও

কলকাতা: শিয়ালদহ থেকে শুরু চাকরিহারা শিক্ষক এবং শিক্ষাকর্মীদের মিছিল (SSC Jobless Rally)। কালো ব্যাজ পরে মিছিলে হাঁটছেন শিক্ষাকর্মীরাও। শিক্ষকদের এই মিছিলে যোগ দিলেন জুনিয়র ডক্টর ফন্টের সদস্যরা। আরজি করের মডেলে চাকরিহারাদের মিছিল। মিছিল থেকে উঠল ‘ইউ ওয়ান্ট জাস্টিস’ স্লোগান। যোগ্য চাকরিহারাদের শিয়ালদহ থেকে ধর্মতলা পর্যন্ত চাকরিহারা শিক্ষকদের মহামিছিল। কিন্তু ওয়াকফ বিলের প্রতিবাদে মিছিল করে পথে নেমেছেন প্রতিবাদিরা। মৌলালিতে ওয়াকফ কর্মসূচির জেরে প্রবল যানজট। যানজটের জেরে বদলে গেল পারে মিছিলের রুট। চাকরিহারাদের মিছিলের রুট পরিবর্তন করে দিয়েছে পুলিশ। কোলে মার্কেট হয়ে বিবি গাঙ্গুলি স্ট্রিট সেন্ট্রাল অ্যাভিনিউ দিয়ে কলেজ স্ট্রিট হয়ে ধর্মতলা যাচ্ছেন চাকরিহারারা।

যোগ্য চাকরিহারাদের বিচার চাই। মিরর ইমেজ প্রকাশ করুক এসএসসি (SSC)’। ওএমআর-এর মিরর ইমেজ প্রকাশ করা হোক’, বুধবারের ঘটনায় পুলিশমন্ত্রীকে ক্ষমা চাইতে হবে। মিছিল থেকে দাবি চাকরিহারাদের। এসএসসি-র বিরুদ্ধে ক্ষোভ উগরে দেন তাঁরা। যোগ্য চাকরিহারাদের পাশে দাঁড়িয়ে আরজি কর কাণ্ডে প্রতিবাদী অন্যতম মুখ জুনিয়র চিকিৎসক দেবাশিস হালদার মিছিলে হাঁটছেন। ‘কেন যোগ্যদের দুর্নীতির দায় নিতে হবে?’ প্রশ্ন তোলেন তিনি। ধর্মতলায় ডোরিনা ক্রসিংয়ে পৌঁছোল চাকরিহারাদের মিছিল। মিছিলে শিক্ষকেরা ছাড়াও অন্যান্য পেশার মানুষেরাও রয়েছেন। ডোরিনা ক্রসিংয়ে বসে পড়লেন আন্দোলনকারীদের একাংশ। মহিলাদের বেশির ভাগই রাস্তার মাঝে বসে পড়েছেন।